
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Αίγινας (Ν. Αττικής). 1 

Χαρακτηρισμός ως διατηρητέου κτιρίου που βρίσκεται στον οικι¬ 
σμό Αφάλωνα Λέσβου (Ν. Λέσβου) και επιβολή ειδικών όρων 

και περιορισμών δόμησης αυτού. 2 

Τροποποίηση του ρυμοτομικού σχεδίου Χαϊδαρίου στο Ο.Τ. 127. 3 

Κατηγοριοποίηση Καθορισμός ορίων και όρων και περιορισμών 
δόμησης στον οικισμό Πλάτη της · Κοινότητας Πλάτης της 
επαρχίας Λασιθίου του Νομού Λασιθίου. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 32894/1238 (1) 

Τροποποίηση ρυμοτομικού σχεδίου Αίγινας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 


1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 70. 

2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

3. Τις διατάξεις του Ν. 1032/1980 (ΦΕΚ 57/Α) και ειδικότερα 
τά άρθρα 2, 3 και 7. 


4. Το υπ’ αριθ. 842/1980 Π.Δ/γμα (ΦΕΚ 208/Α). 

5. Τις διατάξεις του Ν. 1558/85 (ΦΕΚ 137/Α) και ειδικότερα 
το άρθρο 23 παρ. 1. 

6. Την υπ’ αριθ. Ε. 23945/4927/20.6.1968 κοινή απόφαση των 
Υπουργών Εσωτερικών και Δημοσίων Έργων (ΦΕΚ 121/Δ). 

7. Το από 13.11.1978 Π.Δ/γμα (ΦΕΚ 594/Α). 

8. Τις υπ’ αριθ. 69/1980, 44/83 και 95/1983 γνωμοδοτήσεις 
του Δημοτικού Συμβουλίου Αίγινας. 

9. Την υπ’ αριθ. 35/1986 γνωμοδότηση του Κεντρικού Συμβουλίου 
Περιβάλλοντος, Χωροταξίας και Δημοσίων Έργων, αποφασίζουμε: 

1. Εγκρίνεται η τροποποίηση του ρυμοτομικού σχεδίου Αίγινας (Ν. 
Αττικής) στο τμήμα της οδού Αγίου Νικολάου μεταξύ των οδών Κολοκο- 
τρώνη και ανώνυμης (αδιάνοικτης) με την μετατόπιση των οικοδομικών 
γραμμών, όπως φαίνεται στο σχετικό πρωτότυπο διάγραμμα σε κλίμακα 
1:200 που έχει θεωρηθεί από τον Προϊστάμενο της Δ/νσης Πολεοδομι- 
κών Εφαρμογών με την υπ’ αρ. 32894/1986 πράξη του και που συνο¬ 
πτικό του αντίτυπο δημοσιεύεται με την παρούσα απόφαση. 

2. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Απριλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 32895/1239 (2) 

Χαρακτηρισμός ως διατηρητέου κτιρίου που βρίσκεται στον οικι¬ 
σμό Αφάλωνα Λέσβου (Ν. Λέσβου) και επιβολή ειδικών όρων 

και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. οικ. 75724/1151/30.12.83 κοινή απόφαση 
των Υπουργών Προεδρίας Κυβερνήσεως και Χωροταξίας Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4. 
1985 όμοια απόφαση (ΦΕΚ 205/Β). 

3. Την από 10.2.86 εισήγηση - έκθεση της Δ/νσης Παραδοσιακών 
Οικισμών και Περιβάλλοντος (Γ7). 

4. Την από 27.2.1986 δήλωση της Ειρήνης Δημούδα ότι αποδέ¬ 
χεται τη σχετική έκθεση της Δ/νσης Γ7, αποφασίζουμε: 

1) Χαρακτηρίζεται ως διατηρητέο το διόροφο κτίριο που βρίσκεται 
στον οικισμό Αφάλωνα Λέσβου, φερόμενο ως ιδιοκτησία Ειρήνης 
Δημούδα, όπως φαίνεται σημειωμένο με κόκκινο χρώμα στο σχετικό 
πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Δ/νσης Πολεοδομικών Εφαρμογών με την υπ’ 
αριθ. 32895/1986 πράξη του και που συνοπτικό του αντίτυπο 
δημοσιεύεται με την παρούσα απόφαση. 


2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση για λόγους στατικούς 
και λειτουργικούς του χαρακτηριζόμενου ως διατηρητέου κτιρίου, εφό¬ 
σον δεν αλλοιώνεται ο γενικός αρχιτεκτονικός χαρακτήρας. 

4) Η αποκατάσταση και συντήρηση των όψεων του χαρακτηριζόμε¬ 
νου με το παρόν ως διατηρητέου κτιρίου θα γίνει ύστερα από έγκριση 
της αρμόδιας Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). Η αποκατάσταση πρέπει να γίνεται λαμβάνοντας υπόψη 
τόσο τα ήδη υπάρχοντα στο κτίριο αρχιτεκτονικά διακοσμητικά στοι¬ 
χεία, όσο και τις σύγχρονες λειτουργικές ανάγκες. 

5) Οποιαδήποτε επέμβαση στο εξωτερικό ή εσωτερικό του διατηρητέου 
κτιρίου ή και στον περιβάλλοντα χώρο του, εγκρίνεται από την ΕΠΑΕ. 

6) Δεν επιτρέπεται η τοποθέτηση φωτεινών επιγραφών στο κτίριο και στο 
μανδρότοιχο του κτιρίου. Επιτρέπονται επιγραφές περιορισμένης κλίμακας 
μετά από έγκριση της ΕΠΑΕ που θα δηλώνουν την χρήση του κτιρίου. 

7) Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 9386/344 (3) 

Τροποποίηση του ρυμοτομικού σχεδίου Χαϊδαρίου στο Ο.Τ. 127. 

Ο ΝΟΜΑΡΧΗΣ ΔΙΑΜ. ΑΤΤΙΚΗΣ ΑΤΤΙΚΗΣ 
' Εχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 «περί σχε¬ 
δίων πόλεων* όπως μεταγενέστερα τροποποιήθηκαν και συμπληρώθη¬ 
καν και ειδικότερα τάάρθρα 3 και 70 αυτού. 

2. Τις διατάξεις του Ν. 947/1979 «περί οικιστικών περιοχών» 
ΦΕΚ 196/Α" και ειδικότερα το άρθρο 62 (παρ. 1). 

3. Το 443/2.11.83 Π.Δ/γμα (ΦΕΚ 105/Α783) μβ Χ0 οποίο 
μεταβιβάστηκε στους Νομάρχες η αρμοδιότητα έγκρισης τροποποίη¬ 
σης ρυμοτομικών σχεδίων και επιβολής προκηπίων. 

4. Την γνωμοδότηση του Συμβουλίου Χ.Ο.Π. όπως διατυπώθηκε 
στο με αρ. 11/86 πρακτικό (θέμα 17ο), αποφασίζουμε: 

Εγκρίνουμε την τροποποίηση του ρυμοτομικού σχεδίου Χαϊδαρίου στο 
Ο.Τ. 127 με α) τον χαρακτηρισμό του με τα στοιχεία Α,Β,Γ,Δ,Ε,Ζ,Α. 


τμήματος του Ο.Τ. 127 σε κοινόχρηστο χώρο (πράσινο) β) την δημιουρ¬ 
γία του με τα στοιχεία α,β,γ,δ,α χώρου σαν χώρου για την ανέγερση 
εκκλησίας γ) την δημιουργία πεζόδρομου μεταξύ των Ο.Τ. 127 και 
127α και δ) την επιβολή προκηπίου τεσσάρων (4) μέτρων σε τμήμα του 
Ο.Τ. 127 όπως φαίνεται στο σχετικό πρωτότυπο σχεδιάγραμμα σε κλί¬ 
μακα 1:200 που έχει θεωρηθεί από την Δ/ντρια της Δ.Π.Δ.Δ.Α. και που 
το συνοπτικό του αντίτυπο δημοσιεύεται με την απόφαση αυτή. 

Η ισχύς της απόφασης αυτής αρχίζει με την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Απριλίου 1986 

Ο Νομάρχης 
ΝΙΚΟΣ ΦΑΡΜΑΚΗΣ 




α/ληλητοποολοι Γεδοηοζ. 

Αρίθ. 1603 (4) 

Κατηγοριοποίηση Καθορισμός ορίων και όρων και περιορισμών δό¬ 
μησης στον οικισμό Πλάτη της Κοινότητας Πλάτης της επαρ¬ 
χίας Λασιθίου του Νομού Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
’ Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
«Περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων 
των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελετητές κατά τις υπο¬ 
δείξεις των σχετικών προδιαγραφών του Υ.Χ.Ο.Π. 

4. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Υ.Ε. 

5. Την με αρ. 38/20.3.86 γνωμοδότηση του Συμβουλίου 
Χ.Ο.Π. του Νομού. 

6. Την υπ’ αριθ. 37/29.8.85 απόφαση του Κοινοτικού Συμβου¬ 
λίου Πλάτης, αποφασίζουμε: 

1. Κατατάσσομε τον οικισμό α) Πλάτη στην κατηγορία των Αδιά¬ 
φορων, στάσιμων, μεσαίων οικισμών. 

2. Καθορίζομε τα όρια του οικισμού Πλάτης της Κοινότητας Πλά¬ 
της του Νομού Λασιθίου με στοιχεία 1-27 όπως αυτά φαίνονται στα 
συνοδευτικά της παρούσας σχεδιαγράμματα σε κλ. 1:5.000, που απο¬ 
τελούν αναπόσπαστα μέρη της απόφασης αυτής και συντάχθηκαν βά¬ 
σει στοιχείων χαρτών και επί τόπου ελέγχου. 


II. Καθορίζουμε τους ακόλουθους Γενικούς και Ειδικούς όρους και 
-περιορισμούς Δόμησης. 

Α. Γενικοί όροι Δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. Φ.Ε.Κ. 181Δ'/3.5.1985 και για τον 
οικισμό Πλάτη αρτιότητα γηπέδου 300 τ.μ. 

Κατά παρέκκλιση εντός των ορίων των οικισμών θεωρούνται άρτια 
τα οικόπεδα με όποιο εμβαδόν είχαν στις 3.5.1985 ημέρα δημοσίευ¬ 
σης του από 24.4.1985 Π.Δ/τος. 

Β. Ειδικοί όροι Δόμησης 

Για τον οικισμό Α) Πλάτη που κατατάσεται στην κατηγορία των 
Αδιάφορων Οικισμών τους ειδικούς όρους δόμησης που αναγράφονται 
στην καρτέλλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφαλί¬ 
ζεται η συνέχεια των υπαρχόντων Κοινόχρηστων χώρων και η δημιουρ¬ 
γία νέων Κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Π.Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4. 
1985 (Φ.Ε.Κ. 181Δ/3.5.85). 

Η απόφαση αυτή με το σχεδιάγραμμα οριοθέτησης του οικισμού που 
την συνοδεύει να δημοσιευθεί στην Εφημερίδα της Κυβερνήσεως. 

Άγιος Νικόλαος, 1 Απριλίου 1986 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

